title: 2000/361/EZ: Odluka Komisije od 10. svibnja 2000. o objavljivanju upućivanja na norme EN 1459:1999 „Sigurnost vozila za prijevoz tereta – samohodna vozila s promjenljivim dosegom” i EN 1726-1:1999 „Sigurnost vozila za prijevoz tereta – samohodna vozila nosivosti do uključujući 10000 kg i vučna vozila s vučnom silom do uključujući 20000 N – 1. dio: Opći zahtjevi”  (priopćena pod brojem dokumenta C(2000) 1174)  Tekst značajan za EGP

text:
               13/Sv. 61

               HR

               Službeni list Europske unije

               70

         32000D0361

               L 129/30

               SLUŽBENI LIST EUROPSKE UNIJE

         ODLUKA KOMISIJE
   od 10. svibnja 2000.
   o objavljivanju upućivanja na norme EN 1459:1999 „Sigurnost vozila za prijevoz tereta – samohodna vozila s promjenljivim dosegom” i EN 1726-1:1999 „Sigurnost vozila za prijevoz tereta – samohodna vozila nosivosti do uključujući 10 000 kg i vučna vozila s vučnom silom do uključujući 20 000 N – 1. dio: Opći zahtjevi”
   (priopćena pod brojem dokumenta C(2000) 1174)
   (Tekst značajan za EGP)
   (2000/361/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/37/EZ Europskog parlamenta i Vijeća od 22. lipnja 1998. o usklađivanju zakonodavstava država članica u odnosu na strojeve (1), kako je izmijenjena Direktivom 98/79/EZ (2),
   uzimajući u obzir mišljenje Odbora osnovanog Direktivom 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa (3), kako je izmijenjena Direktivom 98/48/EZ (4),
   budući da:

               (1)

               Člankom 2. Direktive 98/37/EZ, s izmjenama, propisuje se da se strojevi smiju prodavati i upotrebljavati samo ako su uredno instalirani i održavani, ako se upotrebljavaju za predviđenu namjenu, ako ne ugrožavaju zdravlje ili sigurnost osoba i, kada je to primjereno, domaćih životinja ili imovine.

               (2)

               Pretpostavlja se da strojevi koji udovoljavaju usklađenim normama na koje je objavljena uputa u Službenom listu Europskih zajednica, zadovoljavaju bitne zdravstvene i sigurnosne zahtjeve iz članka 3. Direktive 98/37/EZ, s izmjenama.

               (3)

               Od država članica se zahtijeva da objave upute na nacionalne norme kojima se prenose usklađene norme.

               (4)

               Usklađene norme EN 1459:1999 „Sigurnost vozila za prijevoz tereta – samohodna vozila s promjenljivim dosegom” i EN 1726-1:1999 „Sigurnost vozila za prijevoz tereta – samohodna vozila nosivosti do uključujući 10 000 kg i vučna vozila s vučnom silom do uključujući 20 000 N – 1. dio: Opći zahtjevi” opisuju opremu koja predstavlja poseban rizik za osobu koja njom upravlja, rizik, naime, da bude vozilom prignječena uz tlo u slučaju prevrtanja vozila.

               (5)

               S obzirom na velik broj nesreća koje su se dogodile na njihovom području, nekoliko država članica mišljenja je da naprijed navedene norme, iako ispravne, ne pokrivaju sve bitne zahtjeve Direktive, a posebno ne rizik od prignječenja za osobu koja upravlja ovom opremom.

               (6)

               Potrebno je obratiti pozornost na potencijalnu opasnost koja nije navedena u gore navedenim normama.

               (7)

               Do izvršenja izmjena normi, radi učinkovitosti, ključno je voditi računa o nedostacima, koji, ipak, nemaju utjecaja na sadašnji sadržaj normi.

               (8)

               Potrebno je objaviti norme EN 1726-1:1999 i EN 1459:1999 zajedno s odgovarajućim upozorenjem i oznakom da Europskom odboru za normizaciju (CEN) treba dati mandat za izmjenu normi,

         DONIJELA JE OVU ODLUKU:
   Članak 1.
   Objava priložena ovoj Odluci u skladu je s člankom 5. stavkom 2. Direktive 98/37/EZ, kako je izmijenjena sljedećim usklađenim normama: EN 1459:199 „Sigurnost vozila za prijevoz tereta – samohodna vozila s promjenljivim dosegom” i EN 1726-1:1999 „Sigurnost vozila za prijevoz tereta – samohodna vozila nosivosti do uključujući 10 000 kg i vučna vozila s vučnom silom do uključujući 20 000 N – 1. dio: Opći zahtjevi”, te joj je priloženo sljedeće upozorenje:

      „Obavještavamo korisnike norme da norma ne pokriva rizik kojem je izložena osoba koja upravlja opremom u slučaju prevrtanja vozila. Norma ne pruža pretpostavku o usklađenosti u tom pogledu.”

   Članak 2.
   Kad države članice, na temelju članka 5. stavka 2. Direktive 98/37/EZ, s izmjenama, objave upute na nacionalne norme kojima se prenose usklađene norme EN 1459:1999 i EN 1726-1:1999, one će toj objavi priložiti upozorenje jednako onome iz članka 1.
   Članak 3.
   Ova je Odluka upućena državama članicama.

      Sastavljeno u Bruxellesu 10. svibnja 2000.

            Za Komisiju

         Erkki LIIKANEN

            Član Komisije

      (1)  SL L 207, 23.7.1999., str. 1.

      (2)  SL L 331, 7.12.1998., str. 1.

      (3)  SL L 204, 21.7.1998., str. 37.

      (4)  SL L 217, 5.8.1998., str. 18.

      PRILOG
      Objava naziva i preporuka usklađenih normi na temelju Direktive

                  ESB (1)

                  Preporuka

                  Naziv usklađenih normi

                  Godina ratifikacije

                  CEN

                  EN 1459

                  Sigurnost vozila za prijevoz tereta – samohodna vozila s promjenljivim dosegom

                  1999

                  Upozorenje: „Obavještavamo korisnike norme EN 1459 da norma ne pokriva rizik kojem je izložena osoba koja upravlja opremom u slučaju prevrtanja vozila. Norma ne pruža pretpostavku o usklađenosti u tom pogledu.”

                  CEN

                  EN 1726-1

                  Sigurnost vozila za prijevoz tereta – samohodna vozila nosivosti do uključujući 10 000  kg i vučna vozila s vučnom silom do uključujući 20 000  N – 1. dio: Opći zahtjevi

                  1999

                  Upozorenje: „Obavještavamo korisnike norme EN 1726-1 da norma ne pokriva rizik kojem je izložena osoba koja upravlja opremom u slučaju prevrtanja vozila. Norma ne pruža pretpostavku o usklađenosti u tom pogledu.”

            UPOZORENJE:

                  —

                  Potpune informacije o dostupnosti normi mogu se dobiti od europskih tijela za normizaciju ili od nacionalnih tijela za normizaciju, popisi kojih su dani u prilozima Direktivi 98/34/EZ.

                  —

                  Objava uputa u Službenom listu Europskih zajednica ne znači da su norme dostupne na svim jezicima Zajednice.

                  —

                  Komisija ažurira ovaj popis (2).

         (1)  ESB Europsko tijelo za normizaciju:

                  —

                  CEN: rue de Stassart 36, B-1050 Brussels, tel. (32-2)550 08 11, faks (32-2)550 08 19,

                  —

                  Cenelec: rue de Stassart 35, B-1050 Brussels, tel. (32-2)519 68 71, faks (32-2)519 69 19,

                  —

                  ETSI: BP 152, F-06561 Valbonne Cedex, tel. (33-4)92 94 42 12, faks (33-4)93 65 47 16.

         (2)  SL C 183, 13.6.1998., str. 2.

         SL C 317, 15.10.1998., str. 5.

         SL C 346, 14.11.1998., str. 5.

         SL C 165, 11.6.1999., str. 4.

         SL C 318, 5.11.1999., str. 5.


Odluka Komisije od 25/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8279 - NN GROUP / CBRE / PV / REAL ESTATE PORTFOLIO IN GERMANY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/517/EZ: Odluka Komisije od 19. srpnja 2006. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja metaflumizona u Prilog I. Direktivi Vijeća 91/414/EEZ (priopćeno pod brojem dokumenta C(2006) 3238)  Tekst značajan za EGP

text:
               03/Sv. 64

               HR

               Službeni list Europske unije

               162

         32006D0517

               L 201/34

               SLUŽBENI LIST EUROPSKE UNIJE

         ODLUKA KOMISIJE
   od 19. srpnja 2006.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja metaflumizona u Prilog I. Direktivi Vijeća 91/414/EEZ
   (priopćeno pod brojem dokumenta C(2006) 3238)
   (Tekst značajan za EGP)
   (2006/517/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               BASF Agro S.A.S. je 29. ožujka 2005. dostavio nadležnim tijelima Ujedinjene Kraljevine dokumentaciju za aktivnu tvar metaflumizon i zahtjev za uvrštenjem te tvari u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine obavijestila su Komisiju kako preliminarna razmatranja pokazuju da dokumentacija za predmetnu aktivnu tvar ispunjava zahtjeve za podacima i informacijama predviđenim Prilogom II. Direktivi 91/414/EEZ. Preliminarna razmatranja su također pokazala da zaprimljena dokumentacija ispunjava zahtjeve za podacima i informacijama predviđenim Prilogom III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ podnositelj zahtjeva je naknadno dostavio dokumentaciju Komisiji i ostalim državama članicama, te je ona proslijeđena Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva daljnje podatke ili informacije radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnoj tvari navedenoj u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. toj Direktivi, u načelu udovoljava zahtjevima za podacima i informacijama predviđenim Prilogom II. toj Direktivi.
   Dokumentacija također ispunjava zahtjeve za podacima i informacijama predviđenim Prilogom III. toj Direktivi za jedno sredstvo za zaštitu bilja koje sadrži predmetnu aktivnu tvar, uzimajući u obzir predložene upotrebe.
   Članak 2.
   Države članice izvjestiteljice dužne su detaljno razmotriti predmetnu dokumentaciju i izvijestiti Europsku komisiju što je prije moguće, a najkasnije godinu dana od objave ove Odluke u Službenom listu Europske unije, o zaključcima svojih razmatranja i popratnim preporukama za uvrštenje ili neuvrštenje predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 19. srpnja 2006.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2006/45/EZ (SL L 130, 18.5.2006., str. 27.).

      PRILOG

         Aktivna tvar na koju se odnosi ova Odluka

                  Br.

                  Uobičajeni naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  1

                  Metaflumizon
                  CIPAC Br. 779

                  BASF Agro S.A.S.

                  29.3.2005.

                  Ujedinjena Kraljevina


title: 74/393/EEZ: Odluka Vijeća od 22. srpnja 1974. o utvrđivanju postupka savjetovanja za sporazume o suradnji između država članica i trećih zemalja

text:
               11/Sv. 113

               HR

               Službeni list Europske unije

               3

         31974D0393

               L 208/23

               SLUŽBENI LIST EUROPSKE UNIJE

         ODLUKA VIJEĆA
   od 22. srpnja 1974.
   o utvrđivanju postupka savjetovanja za sporazume o suradnji između država članica i trećih zemalja
   (74/393/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da treba osigurati da su sporazumi o „suradnji” između država članica i trećih zemalja i bilo koje obveze i mjere planirane u okviru ovakvih sporazuma u skladu sa zajedničkim politikama te posebno sa zajedničkom trgovinskom politikom;
   budući da je poželjno olakšavati razmjenu podataka i uvida u polju suradnje s ciljem identificiranja problema od zajedničkog interesa i, u svjetlu istih, prema potrebi poticati koordinaciju aktivnosti država članica s obzirom na predmetne treće zemlje;
   budući da pregovori i provedba ovakvih sporazuma stoga trebaju podlijegati postupku prethodnih konzultacija,
   DONIJELO JE OVU ODLUKU:
   Članak 1.
   1.   Države članice izvješćuje Komisiju i druge države članice:

               —

               o sporazumima vezanim uz gospodarsku i industrijsku suradnju - dalje u tekstu: „sporazumi o suradnji” - koje one predlažu za pregovaranje ili obnavljanje s trećim zemljama,

               —

               o obvezama i mjerama predloženim od strane nadležnih tijela država članica smatranih dijelom sporazuma o suradnji i koje mogu utjecati na trgovinu; ova razmjena podataka provodi se prema potrebi prije ispitivanja ovih obveza i mjera unutar državnih ili zajedničkih odbora utvrđenih ovim sporazumima.

         2.   Države članice prosljeđuju Komisiji i drugim državama članicama tekstove sporazuma o suradnji parafirane s trećim zemljama. One obavješćuju Komisiju i druge države članice ako njihove vlasti na temelju sporazuma o suradnji preuzimaju ili usvajaju bilo koje od tih obveza ili mjera na koje se odnosi stavak 1.
   Članak 2.
   1.   Ako to zatraži država članica ili predloži Komisija u roku od osam radnih dana od primanja podataka na koje se odnosi članak 1. stavak 1., ti podaci podliježu prethodnoj konzultaciji s ostalim državama članicama i s Komisijom u roku od tri tjedna od primitka istoga.
   U hitnim slučajevima, konzultacije se obavljaju bez odgode.
   2.   Ako to zatraži država članica ili predloži Komisija, konzultacije o sporazumima, obvezama i mjerama propisanim u članku 1. mogu se pokrenuti bilo kada, osim u slučaju u vezi s kojim su se konzultacije već održale i nema novih dostupnih činjenica.
   Članak 3.
   Glavna svrha konzultacija propisanih u članku 2. jest:

               (a)

               osigurati da su sporazumi, obveze i mjere propisane u članku 1. u skladu sa zajedničkim politikama te posebno sa zajedničkom trgovinskom politikom;

               (b)

               omogućiti razmjenu podataka i uvida s ciljem utvrđivanja problema od zajedničkog interesa i, u svjetlu istih, prema potrebi potaknuti koordinaciju aktivnosti država članica u odnosu na predmetne treće zemlje;

               (c)

               ispitati preporučljivost jednostranih mjera koje bi mogla poduzeti Zajednica u područjima obuhvaćenim člankom 113. Ugovora, s ciljem promicanja suradničkih projekata.

         Članak 4.
   1.   Konzultacije propisane u članku 2. održavaju se u okviru nadzornog odbora sastavljenog od predstavnika svake pojedine države članice i predstavnika Komisije. Njime predsjeda predstavnik Komisije, a potrebne tajničke usluge osigurava Glavno tajništvo Vijeća.
   Međutim, kada se ove konzultacije odnose na dogovore, obveze i mjere u području kreditnog osiguranja, kreditnih jamstava i financijskih kredita, iste se održavaju u okviru Skupine za koordinaciju politike u području osiguranja kredita, kreditnih jamstava i financijskih kredita, utemeljene Odlukom Vijeća od 27. rujna 1960. (2).
   Razmjena podataka i koordinacija aktivnosti gore navedenih Odbora i Skupine prikladno se dogovara kako bi pružila cjelokupnu sliku sadržaja i načina funkcioniranja sporazuma o suradnji.
   2.   Države članice i Komisija poduzimaju sve potrebne mjere kako bi osigurale pravilno funkcioniranje postupka suradnje te posebno kako bi zaštitile povjerljivost prirode podataka koje zaprime u ovoj suradnji.
   Članak 5.
   Članci 1., 2. i 3. primjenjuju se ne dovodeći u pitanje bilo koja posebna pravila Zajednice ili postupke koji su već na snazi.
   Članak 6.
   Države članice na odgovarajući način osiguravaju da se sporazumi o suradnji, koje one predlože sklopiti ili obnoviti s trećim zemljama, ni na koji način ne koriste niti ne tumače tako da štetno utječu na obveze koje su im dodijeljene na temelju Ugovora o osnivanju Europskih zajednica.
   Članak 7.
   Ova je Odluka upućena državama članicama.

      Sastavljeno u Bruxellesu 22. srpnja 1974.

            Za Vijeće

            Predsjednik

         J. SAUVAGNAGUES

      (1)  SL C 23, 8.3.1974., str. 9.

      (2)  SL br. 66, 27.10.1960., str. 1339/60.